 ຕຳຫຼວດຮົງກົງ ຍິງລະເບີດນ້ຳຕາ ໃສ່ພວກປະທ້ວງ 
ການເຄື່ອນໄຫວຂອງຕຳຫຼວດ ມີຂຶ້ນ ໃນເວລາບໍ່ດົນ ຫຼັງຈາກ ຫົວໜ້າບໍລິຫານຮົງກົງ ກ່າວວ່າ ລັດຖະບານຈະເປີດ ການໂອ້ລົມກັນ ຮອບໃໝ່ ກ່ຽວກັບການປະຕິຮູບ ການເລືອກຕັ້ງ.
ຕຳຫຼວດຮົງກົງ ໄດ້ຍິງລະເບີດນ້ຳຕາຫລາຍລູກ ເພື່ອຂັບໄລ່ ພວກປະທ້ວງໃຫ້ອອກໄປຈາກຖະໜົນສາຍນຶ່ງ ຢູ່ນອກສຳ ນັກງານໃຫຍ່ຂອງລັດຖະບານ ບ່ອນທີ່ພວກປະທ້ວງຫຼາຍ ພັນຄົນໄດ້ໄປໂຮມຊຸມນຸມກັນ ການເຄື່ອນໄຫວຂອງຕຳຫຼວດໃນວັນອາທິດມື້ນີ້ ມີຂຶ້ນໃນ ເວລາບໍ່ດົນ ຫຼັງ ຈາກທ່ານ Leung Chun-ying ຫົວໜ້າ ບໍລິຫານຮົງກົງ ກ່າວວ່າ ລັດ ຖະບານຈະເປີດການໂອ້ລົມ ສົນທະນາກັນຮອບໃໝ່ ກ່ຽວກັບການປະຕິຮູບລະບົບການ ເລືອກຕັ້ງນັ້ນ ແຕ່ທ່ານບໍ່ໄດ້ແຈ້ງວັນເວລາໃຫ້ຊາບກ່ຽວກັບ ວ່າ ການສົນທະນາກັນຮອບໃໝ່ ຈະມີຂຶ້ນເວລາໃດ ທ່ານ Leung ກ່າວເຊັ່ນນີ້ ໃນຂະນະທີ່ຕຳຫຼວດຕັ້ງເຄື່ອງກີດກັນຂຶ້ນ ຕາມຖະໜົນຫົນທາງສາຍຕ່າງໆ ອ້ອມບໍລິເວນໂຮງການລັດຖະບານ ເພື່ອກີດກັນພວກປະທ້ວງຈຳນວນຫລວງ ຫລາຍ ທີ່ໄດ້ເປີດສາກທຳການປະທ້ວງແບບສັນຕິຂອງມະຫາຊົນ ເພື່ອຮຽກຮ້ອງໃຫ້ມີການປະຕິຮູບໄປສູ່ລະບອບປະຊາທິປະໄຕຢ່າງແທ້ຈິງ ສຳລັບອະດີດອະນານິຄົມອັງກິດແຫ່ງນີ້ ພວກຈັດແຈງການປະທ້ວງ ທີ່ເອີ້ນວ່າ  ກ່າວໃນເຊົ້າວັນອາທິດມື້ນີ້ວ່າ ການເຂົ້າຄອບຄອງຖະໜົນຫົນທາງສາຍຕ່າງໆ ຢູ່ນອກສຳນັກງານໃຫຍ່ຂອງລັດຖະບານ ໄດ້ເລີ້ມຂຶ້ນຢ່າງເປັນທາງການແລ້ວ ການປະທ້ວງຂອງມວນຊົນ ໄດ້ວາງແຜນໃສ່ວັນພຸດໃນເບື້ອງຕົ້ນ ຄຳປະກາດດັ່ງກ່າວມີຂຶ້ນໃນເວລາບໍ່ເທົ່າໃດຊົ່ວໂມງ ຫຼັງຈາກຕຳຫຼວດປາບຈະລາຈົນຂອງຮົງກົງ ຈັບກຸມພວກປະທ້ວງທີ່ເປັນນັກສຶກສາຫຼາຍສິບຄົນ ທີ່ພາກັບບຸກເຂົ້າໄປໃນສຳນັກ ງານໃຫຍ່ຂອງລັດຖະບານ ໃນແລງວັນເສົາວານນີ້ ຕຳຫຼວດໄດ້ປະທະກັນຫຼາຍຄັ້ງຕະຫຼອດຄືນຜ່ານມານີ້ ກັບພວກປະທ້ວງຫຼາຍຮ້ອຍຄົນ ທີ່ພາກັນບຸກຜ່ານປະຕູທາງເຂົ້າ ຫຼືປີນຮົ້ວສູງເຂົ້າໄປຫາຈັດຕຸລັດ ໃນບໍລິເວນໂຮງການລັດ ຖະບານນັ້ນ